รัฐสภาเกาหลีใต้มีมติถอดถอน “ปาร์ค กึน เฮ” พ้นตำแหน่งประธานาธิบดี
รัฐสภาเกาหลีใต้มีมติถอดถอน "ปาร์ค กึน เฮ" พ้นตำแหน่งประธานาธิบดี
9 ธ.ค. 2559

รัฐสภาเกาหลีใต้มีมติด้วยคะแนนเสียง 234 คะแนน จากสมาชิกรัฐสภาทั้งหมด 300 คน ให้ถอดถอน ปาร์ค กึน เฮ ออกจากตำแหน่งประธานาธิบดี ในข้อหาคอรัปชั่นและประพฤติมิชอบ ซึ่งเกี่ยวข้องกับนางชเว ซุน ซิล เพื่อนคนสนิทที่ถูกระบุว่าได้กระทำการก้าวก่ายงานของรัฐบาล                
จากมติรัฐสภาในครั้งนี้ ปาร์ค กึน เฮ จะพ้นจากตำแหน่งประธานาธิบดีทันที และจะส่งมอบอำนาจการบริหารประเทศให้กับนายกรัฐมนตรีฮวัง คโย อัน ขณะที่ศาลรัฐธรรมนูญจะเริ่มกระบวนการตามกฎหมายว่าด้วยการถอดถอนประธานาธิบดี ซึ่งจะใช้เวลา 180 วัน ทั้งนี้ หากมติดังกล่าวได้รับการรับรองจากศาลรัฐธรรมนูญ ปาร์ก กึน เฮ ก็จะพ้นจากตำแหน่งประธานาธิบดีอย่างเป็นทางการ
ปาร์ค กึน เฮ เผชิญกับมรสุมทางการเมืองครั้งใหญ่ นับตั้งแต่สำนักงานอัยการเกาหลีใต้ได้ตั้งข้อหานางชเว ซุน ซิล เพื่อนคนสนิทของปาร์ค ว่าใช้อำนาจโดยมิชอบ หลังจากที่เธอใช้ความสัมพันธ์ส่วนตัวเข้าแทรกแซงกิจการของรัฐ และบีบให้บริษัทยักษ์ใหญ่ของเกาหลีใต้บริจาคเงินจำนวนมหาศาลให้แก่องค์กรที่ไม่แสวงหาผลกำไรของตนเอง
นอกจากนี้ สำนักงานอัยการเกาหลีใต้ยังได้ประกาศว่า ปาร์ค กึน เฮ เป็นผู้สมรู้ร่วมคิดในเหตุอื้อฉาวต่างๆของนางชเว ซุน ซิล และอดีตผู้ช่วยคนอื่นๆ